বলিউডের প্রযোজক-পরিচালক কর্ণ জোহরের যৌন পছন্দ নিয়ে কান পাতলেই শোনা যায় হাজার কানাঘুষো। কখনও তাঁর নাম জড়িয়েছে বলিউডের কোনও হিরোর সঙ্গে, কখনও কোনও অভিনেত্রীর সঙ্গে। আবার এমনও বলা হয়েছে যে, তিনি উভকামী। 
সেই বিতর্কে এবার নাম জড়ালো ফ্যাশন ডিজাইনার মণীশ মালহোত্রের। গত ২৫ মে জন্মদিন ছিল কর্ণ জোহরের। এবং মণীশ তাঁর ইনস্টাগ্রাম অ্যাকাউন্টে একটি ছবি পোস্ট করে জন্মদিনের শুভেচ্ছা জানান কর্ণকে। ছবিতে পাশাপাশি দাঁড়িয়ে রয়েছেন কর্ণ ও মণীশ। 

এই বিষয়ে অন্যান্য খবর

হিরু জোহরের জন্মদিনের আসরের বিশেষ কিছু মুহূর্ত, রইল ছবিতে ছবিতে
কত বড় হল কর্ণ জোহরের দুই ছেলে-মেয়ে


এক সর্বভারতীয় সংবাদমাধ্যমের প্রতিবেদন অনুযায়ী, সেই পোস্টে এক ফলোয়ার তাঁদের ‘কিউট কাপ্‌ল’ বলে মন্তব্য করেন। এবং ঘটনাচক্রে তা লাইক করেন মণীশ। তার পরেই শুরু হয় বিতর্ক। 
একদিকে অনেকেই যেমন মণীশের পক্ষে কমেন্ট করেন, অনেকে এই সম্পর্ক নিয়ে অন্য কথাও বলেন। একটি বিনোদন সংবাদমাধ্যমে খবর প্রকাশিত হয়, কর্ণ ও মনীশ তাঁদের সম্পর্ক নাকি ‘কনফার্ম’ করেছেন।

মণীশ মালহোত্রর ইনস্টাগ্রাম পোস্ট
এর পরেই মুখ খোলেন মণীশ মালহোত্র। তিনি সংবাদমাধ্যমকে জানান যে, ‘কর্ণ তাঁর ভাইয়ের মতো’।
প্রসঙ্গত, গত প্রায় ২৫ বছর ধরে একসঙ্গে কাজ করছেন মণীশ ও কর্ণ। খুব স্বাভাবিকভাবেই তাঁরা অনেক সময়ে এক সঙ্গেই কোনও পার্টি বা অনুষ্ঠানে যান। কর্ণ জোহর তাঁর আত্মজীবনিতে তো এমন কথাও লিখেছেন যে, বিভিন্ন সময়ে অনেক ব্যাপারেই তিনি মণীশের পরামর্শ নেন। 
‘আই হেট লাভ স্টোরিজ’, ‘স্টুডেন্ট অফ দ্য ইয়ার’ (২০১৫), ‘অ্যা দিল হ্যা মুশকিল’(২০১৬), ‘বদ্রিনাথ কি দুলহনিয়া’ (২০১৭) ও আরও বেশ কয়েকটি ছবিতে ফ্যাশন ডিজাইনার ছিলেন মণীশ মালহোত্রই।